Από τότε που θυμάμαι τον εαυτό μου,
ήθελα να ταξιδέψω σε όλον τον κόσμο.
Αλλά τελικά τα αγαπημένα μου μέρη
είναι τα αεροδρόμια.
Το συνειδητοποίησα
όταν βρέθηκα να επιβιβάζομαι σε ένα αεροπλάνο για το Σιάτλ
μόνο και μόνο για να επισκεφτώ το αεροδρόμιό τους.
(Γέλια)
Συχνά σκεφτόμαστε τον κόσμο ως ένα αχανές μέρος με πολλά άγνωστα
και πράγματα που αξίζει να μάθουμε για τους πολιτισμούς,
αλλά μερικές φορές ξεχνάμε αυτά που μπορεί να είναι τα ίδια
όπου και να βρίσκονται στον κόσμο.
Θα σας δώσω ένα παράδειγμα.
Πρόσφατα, πέταγα για Ινδία,
και ονειρευόμουν
πράγματα σχετικά με την Ινδία.
Γκριζοπορτοκαλί ουρανούς.
Το υποτροπικό κλίμα.
Να κάνω παζάρια σε ρουπίες
με έναν οδηγό τρίκυκλου
στη Μουμπάι.
Αλλά κάτι συνέβη όταν έφτασα στην Ινδία.
Δεν έκανα παζάρια σε ρουπίες.
Πήρα ένα ταξί.
Μια άλλη φορά, πήγαινα στη Βαρκελόνη,
και ονειρευόμουν πράγματα σχετικά με την Βαρκελόνη.
Να βυθίζομαι στην αρχιτεκτονική του Γκαουντί.
Να τρώω ψωμί με ντομάτα.
Να πίνω κρασί Τεμπρανίγιο.
Αλλά κάτι συνέβη κι εκεί.
Δεν ήπια Τεμπρανίγιο.
Παράγγειλα Coca Cola Light.
(Γέλια)
Και μια δεύτερη Coca Cola Light για μετά.
Κάτι συμβαίνει όταν βρισκόμαστε σε άγνωστες καταστάσεις όπως αυτή.
Αναζητούμε αυτά που μας είναι γνώριμα.
Στην πραγματικότητα, λαχταρούμε αυτά που μας είναι γνώριμα.
Την επόμενη φορά που θα είστε σε ένα αεροπλάνο, σκεφτείτε μερικά από αυτά.
Σκεφτείτε την Coca Cola Light.
Τον τοματοχυμό.
Τα Χριστούγεννα.
Το διπλό χαρτί υγείας.
Τις ζώνες ασφαλείας.
Σκεφτείτε μέχρι και τις Χολιγουντιανές ταινίες.
Και σκεφτείτε πώς αυτά τα πράγματα σας θυμίζουν το σπίτι σας.
Ίσως να βρεθείτε κι εσείς πάνω σε ένα αεροπλάνο.
Απλώς για να επισκεφτείτε ένα αεροδρόμιο.
Σας ευχαριστώ.
(Χειροκρότημα)